CELEX: 32020R1476
Language: el
Date: 2020-10-10 00:00:00
Title: Κανονισμός (ΕΕ) 2020/1476 της Επιτροπής της 10ης Οκτωβρίου 2020 για τη θέσπιση απαγόρευσης της αλιείας μακρύπτερου τόνου βορείου αποθέματος στον Ατλαντικό Ωκεανό, βορείως των 5° Β, από σκάφη που φέρουν σημαία Ιρλανδίας

15.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 338/1
               
            
         ΚΑΝΟΝΙΣΜΟΣ (ΕΕ) 2020/1476 ΤΗΣ ΕΠΙΤΡΟΠΗΣ
         της 10ης Οκτωβρίου 2020
         για τη θέσπιση απαγόρευσης της αλιείας μακρύπτερου τόνου βορείου αποθέματος στον Ατλαντικό Ωκεανό, βορείως των 5° Β, από σκάφη που φέρουν σημαία Ιρλανδίας
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως ενωσιακού συστήματος ελέγχου της τήρησης των κανόνων της κοινής αλιευτικής πολιτικής (1), και ιδίως το άρθρο 36 παράγραφος 2,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2020/123 του Συμβουλίου (2) καθορίζει ποσοστώσεις για το 2020.
                  
               
                     (2)
                  
                  
                     Σύμφωνα με τις πληροφορίες που έλαβε η Επιτροπή, τα αλιεύματα του αποθέματος μακρύπτερου τόνου βορείου αποθέματος στον Ατλαντικό Ωκεανό, βορείως των 5° Β, από σκάφη τα οποία φέρουν σημαία Ιρλανδίας ή είναι νηολογημένα στην Ιρλανδία έχουν εξαντλήσει την ποσόστωση που έχει κατανεμηθεί για το 2020.
                  
               
                     (3)
                  
                  
                     Ως εκ τούτου, είναι αναγκαία η απαγόρευση ορισμένων αλιευτικών δραστηριοτήτων για το εν λόγω απόθεμα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Εξάντληση ποσόστωσης
            Η αλιευτική ποσόστωση που κατανεμήθηκε για το 2020 στην Ιρλανδία για το απόθεμα μακρύπτερου τόνου βορείου αποθέματος στον Ατλαντικό Ωκεανό, βορείως των 5° Β, η οποία αναφέρεται στο παράρτημα, θεωρείται ότι έχει εξαντληθεί από την ημερομηνία που καθορίζεται στο εν λόγω παράρτημα.
         
         
            Άρθρο 2
            Απαγορεύσεις
            Οι αλιευτικές δραστηριότητες για το απόθεμα που αναφέρεται στο άρθρο 1 από σκάφη που φέρουν σημαία Ιρλανδίας απαγορεύονται από την ημερομηνία που καθορίζεται στο εν λόγω παράρτημα. Απαγορεύονται ειδικότερα η διατήρηση επί του σκάφους, η μετατόπιση, η μεταφόρτωση ή η εκφόρτωση από το εν λόγω απόθεμα ιχθύων οι οποίοι έχουν αλιευθεί από τα σκάφη αυτά μετά την εν λόγω ημερομηνία.
         
         
            Άρθρο 3
            Έναρξη ισχύος
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Οκτωβρίου 2020.
            
               
                  Για την Επιτροπή
               
               
                  Εξ ονόματος της προέδρου
               
               Virginijus SINKEVICIUS
               
                  Μέλος της Επιτροπής
               
            
         
         
            (1)  ΕΕ L 343 της 22.12.2009, σ. 1.
         
            (2)  Κανονισμός (ΕΕ) 2020/123 του Συμβουλίου, της 27ης Ιανουαρίου 2020, σχετικά με τον καθορισμό για το 2020 για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα και για τα ενωσιακά αλιευτικά σκάφη, σε ορισμένα μη ενωσιακά ύδατα (ΕΕ L 25 της 30.1.2020, σ. 1).
      
      
         
            ΠΑΡΑΡΤΗΜΑ
            
                        Αριθ.
                     
                     
                        17/TQ123
                     
                  
                        Κράτος μέλος
                     
                     
                        Ιρλανδία
                     
                  
                        Απόθεμα
                     
                     
                        ALB/AN05N
                     
                  
                        Είδος
                     
                     
                        Μακρύπτερος τόνος βορείου αποθέματος (Thunnus alalunga)
                        
                     
                  
                        Ζώνη
                     
                     
                        Ατλαντικός Ωκεανός, βορείως των 5° Β
                     
                  
                        Ημερομηνία απαγόρευσης
                     
                     
                        1.10.2020